# ZMLUVA O DIELO

**uzatvorená v zmysle ustanovení § 536 a nasl. Zákona č. 513/1991 Zb.Obchodný zákonník**

**I. Zmluvné strany**

**Objednávateľ - Názov: Obec Lúč na Ostrove   
Sídlo: 930 03 Lúč na Ostrove 20,**

**IČO: 00305561**

**DIČ:   
Štatutár : Mgr. Ladislav Kiss, starosta obce**

**Telefón: +421 905 900 403   
Bankové spojenie – IBAN:   
e-mail: starosta@lucnaostrove.sk**

***(ďalej ako objednávateľ)***

a

**Zhotoviteľ:**

**Sídlo:**

**IČO:**

**DIČ:**

**Štatutár:**

**Telefón:**

**Bankové spojenie - IBAN:**

**e-mail:**

*(ďalej ako zhotoviteľ)*

II. Východiskové údaje

* 1. **Názov stavby**: Rozširovanie kapacít Materskej školy v obci Lúč na Ostrove
  2. **Miesto stavby**: Lúč na Ostrove
  3. **Okres:** Dunajská Streda

### III. Predmet diela

* 1. Predmetom tejto zmluvy sú stavebné práce Rozširovanie kapacít Materskej školy v obci Lúč na Ostrove. Bližšia špecifikácia diela je podľa priloženého rozpočtu - Príloha č.1.
  2. Zhotoviteľ sa zaväzuje vykonať dielo vo vlastnom mene a na vlastnú zodpovednosť, v súlade s právnymi predpismi a podmienkami vymedzenými v tejto zmluve.
  3. Objednávateľ sa zaväzuje zhotovené dielo bez zjavných vád od zhotoviteľa prevziať a zaplatiť zaň zmluvnú cenu podľa dohodnutých platobných podmienok.

### IV. Čas plnenia

* 1. Zhotoviteľ sa zaväzuje, že termín ukončenia diela je do .............. od účinnosti Zmluvy o dielo.
  2. Pri vykonávaní diela postupuje zhotoviteľ v súlade s pokynmi objednávateľa.

**V. Cena diela**

* 1. Cena za zhotovenie predmetu zmluvy v rozsahu č. III. tejto zmluvy je stanovená dohodou zmluvných strán ako cena konečná a je doložená rozpočtom, ktorý tvorí prílohu č. 1 k tejto zmluve.

**Cena bez DPH: ..........................**

**DPH 20%:** **..........................**

**Cena celkom s DPH: ..........................**

Cena pokrýva všetky zmluvné záväzky pre zhotovenie diela, vrátane vedľajších nákladov a DPH.

* 1. Do ceny diela bude možné premietnuť len nasledovné zmeny:
* ak sa zmení sadzba DPH podľa zákona
* v prípade zmeny colných a daňových predpisov, dovoznej prirážky a devalvácie meny, oficiálne vyhlásenej Vládou SR.
* ak z viny objednávateľa nebude možné dodržať termín dokončenia stavby – cena sa v tomto prípade upravuje pomocou indexu vývoja cien stavebných prác za príslušný odbor publikovaného ŠÚ SR, a to tak, že sa upravuje len cena prác, ktoré ku dňu dokončenia stavby neboli realizované a odo dňa zmluvného dodania prác.
  1. Pri väčšom množstve jednotiek práce ako je uvedené v predloženom výkaze výmer sa použije jednotková cena ako pri rozpočtovanom množstve.

**VI. Platobné podmienky**

* 1. Skutočne vykonané práce budú fakturované po prevzatí diela. Splatnosť faktúry je dohodnutá do 30 dní od doručenia faktúry objednávateľovi.

**VII. Záručná doba – zodpovednosť za vady**

* 1. Zhotoviteľ zodpovedá za to, že predmet tejto zmluvy je zhotovený podľa tejto zmluvy, a že po dobu stanovenú /záručná doba/ bude mať vlastnosti dojednané v tejto zmluve. Záručná doba diela je 2 roky od dodania predmetu diela, podľa zápisnice o odovzdaní a prevzatí diela. V rámci záruky ručí zhotoviteľ za vecné odborné vykonanie prác a za to, že tieto práce zodpovedajú príslušným normám. Záruka na materiál je daná tak, ako udávajú jednotliví výrobcovia.
  2. Zhotoviteľ nezodpovedá za chyby a vady materiálu, zabezpečeného objednávateľom, alebo nevhodnosťou použitého materiálu, ktorý použil na základe požiadavky objednávateľa. Zhotoviteľ tiež nezodpovedá za chyby, spôsobené dodržaním nevhodných pokynov, daných objednávateľom.
  3. Zhotoviteľ sa zaväzuje prípadné vady stavby odstrániť bez zbytočného odkladu po uplatnení oprávnenej reklamácie objednávateľom najneskôr v lehote do 30 dní od ich písomného oznámenia objednávateľom.
  4. Objednávateľ je povinný predmet diela prezrieť alebo zariadiť jeho prehliadku. Chyby diela musí oznámiť bez zbytočného odkladu najneskôr do konca záručnej doby podľa čl. VII bod 1.

**VIII. Podmienky vykonania diela**

Zmluvné strany sa budú v priebehu realizácie diela riadiť nasledovnými podmienkami:

* 1. Objednávateľ je povinný odovzdať pracovisko v takom stave, aby zhotoviteľ mohol začať na ňom práce podľa projektu a podľa podmienok dohodnutých v zmluve.
  2. Zhotoviteľ bude udržiavať na prevzatom pracovisku poriadok a čistotu.
  3. Zhotoviteľ uvoľní pracovisko ku dňu odovzdania diela.
  4. Dielo sa považuje za splnené jeho odovzdaním zhotoviteľom a prevzatím objednávateľom. Preberacieho konania sa zúčastnia splnomocnení zástupcovia objednávateľa a zhotoviteľa.
  5. Objednávateľ prevezme dielo aj vtedy, ak má drobné vady alebo nedorobky, ktoré ani v spojení s iným nebránia k užívaniu diela a neznižujú jeho hodnotu.

**IX. Zmluvné sankcie**

Zmluvné strany sa dohodli na týchto zmluvných sankciách:

* 1. Zhotoviteľ uhradí objednávateľovi zmluvnú pokutu vo výške 0,05% z ceny predmetu tejto zmluvy za každý deň omeškania s odovzdaním predmetu tejto zmluvy.
  2. Objednávateľ uhradí zhotoviteľovi úroky z omeškania vo výške 0,05% z nezaplatenej fakturovanej ceny za každý deň omeškania s platením faktúry.

**X. Vyššia moc**

* 1. Za vyššiu moc sa považujú prípady, ktoré nie sú závislé ani ich nemôžu ovplyvniť zmluvné strany, napr. živelné pohromy, vojna a pod.
  2. Na účely tejto zmluvy sa za okolnosti vylučujúce zodpovednosť prijíma právna úprava podľa § 374 Obchodného zákonníka.

**XI. Ostatné ustanovenia**

* 1. Zhotoviteľ sa zaväzuje dodržiavať všeobecne záväzné predpisy, platné technické normy, špecifikácie dodané objednávateľom a podmienky tejto zmluvy.
  2. Zhotoviteľ vyhlasuje, že má oprávnenie na vykonávanie činnosti v rozsahu č. III. tejto zmluvy.
  3. Zmluvné strany sa dohodli, že porušenie zmluvných povinností dohodnutých v tejto zmluve zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami Obchodného zákonníka a je možné ho vykonať do 14 dní od času, kedy sa strana, ktorá chce právo odstúpenia uplatniť o podstatnom porušení tejto zmluvy dozvedela. Túto zmluvu je možné zrušiť iba písomnou formou.
  4. Dodávateľ vrátane subdodávateľov je povinný strpieť výkon kontroly, auditu a overenia súvisiaceho s predmetom zákazky kedykoľvek počas platnosti a účinnosti zmluvy o poskytnutí nenávratného finančného príspevku, ktorú má verejný obstarávateľ uzatvorenú na spolufinancovanie predmetu zákazky, a to oprávnenými osobami, a poskytnúť im všetku potrebnú súčinnosť.

Oprávnené osoby na výkon kontroly/auditu/overovania sú:

a) Poskytovateľ, s ktorým mám Objednávateľ uzatvorenú Zmluvu o poskytnutí nenávratného finančného príspevku a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej komisie a Európskeho dvora audítorov,

f) Orgán zabezpečujúci ochranu finančných záujmov ES,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi ES.

**XII. Záverečné ustanovenia**

* 1. Zmeny alebo doplnky tejto zmluvy je možné robiť len dodatkami k zmluve.
  2. Právne vzťahy touto zmluvou neupravené sa riadia príslušnými ustanoveniami Ob. Zák..
  3. Zmluva je vyhotovená v 3 exemplároch, z toho dve vyhotovenia pre objednávateľa a jedno vyhotovenie pre zhotoviteľa.
  4. Účastníci zmluvy prehlasujú, že si zmluvu riadne prečítali, jej obsahu porozumeli a na znak súhlasu ju vlastnoručne a dobrovoľne podpísali.
  5. Zmluva nadobúda platnosť dňom podpisu oboma zmluvnými stranami a právnu účinnosť až po splnení nasledovných odkladacích podmienok:

- dôjde k uzavretiu platnej a účinnej zmluvy o poskytnutí finančného príspevku s poskytovateľom finančného príspevku,

- Operačný program: Integrovaný regionálny operačný program

Kód výzvy: IROP-PO2-SC221-2021-67

vykoná́ kontrolu obstarávania pred podpisom zmluvy o poskytnutí finančného príspevku bez identifikácie nedostatkov v obstarávaní́, ktoré by predstavovalo potrebu zrušenia obstarávania alebo uplatnenia finančnej korekcie v dôsledku porušenia zákona o verejnom obstarávaní́ alebo usmernenia RO v oblasti obstarávania

- zverejnenie zmluvy o dielo na webovom sídle objednávateľa.

Všetky podmienky musia byť splnené súčasne, pričom rozhodujúci moment pre nadobudnutie účinnosti zmluvy je splnenie podmienky, ktorá bude naplnená ako posledná v poradí.

* 1. Neoddeliteľnou súčasťou zmluvy sú prílohy:

Príloha 1 : Rozpočet

V .................. dňa........................... V .................. dňa...........................

Za objednávateľa Za zhotoviteľa